text: Dødsbrand onsdag morgen: Én dræbt
  13 maj 2015 kl. 08.08
  En brand i en gård i Grindsted udviklede sig onsdag morgen voldsomt. Beboeren på gården indebrændte.
  Opkaldet om gårdbranden på Morsbøl Skolevej i Grindsted. løb ind til Sydøstjyllands Politi kl 07.38.
  - Der er én, der er indebrændt i ejendommen. Men det er stadig så varmt derude, at brandteknikerne ikke kan komme ind, siger vagtchef ved Sydøstjyllands Politi Jørn Lindhardt til TV SYD.
  Da røgdykkere fra brandvæsenet kom ind i stuehuset fandt de husets 70 årige mandlige beboer omkommet. Det skriver Sydøstjyllands Politi i en pressemeddelelse.
  Brandfolkene har slukket ilden, og gården er delvist udbrændt, fortæller vagtchefen. Årsagen til branden skal nu søges afklaret ved den kommende efterforskning.
  De pårørende er underrettet.
  Både beredskab fra Herning og Haderslev kæmpede mod branden i Grindsted.
  Beredskabsstyrelsen Midtjylland er onsdag formiddag indsat ved brand i Grindsted med 2 mand, udrykningskøretøj og højtrykskompressor.
  
  